stanford-oval/wikipedia huggingface dataset:
גוטפריד היינריך שטלצל

| --- | --- |
 לידה:  13 בינואר 1690 גרינשטדטל, הרפובליקה הפדרלית של גרמניה 
 פטירה:  27 בנובמבר 1749 (בגיל 59) גותה, הרפובליקה הפדרלית של גרמניה 
 מקום לימודים:  אוניברסיטת לייפציג 
 זרם:  המוזיקה הקלאסית בתקופת הבארוק 
 סוגה:  אופרה 
 שפה מועדפת:  גרמנית 
 
גוטפריד היינריך שטלצל (גרמנית: Gottfried Heinrich Stölzel;‏ 31 בינואר 1690, גרינשטדטל – 27 בנובמבר 1749, גותה) היה מלחין גרמני במאה ה-18.
ביוגרפיה

משנת 1707 היה סטודנט בלייפציג, שם למד בין השאר אצל מלכיור הופמן. למד, עבד ויצר בברסלאו ובהאלה ואחר, בשנת 1713, יצא לשנה וחצי לאיטליה, שם פגש בוונציה את אנטוניו ויולדי והתוודע אל הטעם המוזיקלי השולט באופנה. אחרי שעבד שלוש שנים בפראג, היה לזמן קצר לקאפלמייסטר בגרה. בשנת 1719 נשא אישה וכעבור שנה התמנה למשרה בגותה, שם עבד עד מותו.
ב-1731 התפטר הקאפלמייסטר של החצר בשטרסבורג ויצא לדנציג, ושטלצל סיפק מספר רב של יצירות לאירועים חגיגיים ואריות לביצוע בחצר; בארכיב בטירת זונדרסבורג שמורים כתבי היד שלו אבל מחצית ממכלול יצירתו של שטלצל, שלא נחרתה, אבדה. שטלצל נהנה ממוניטין יוצאי דופן בתקופת חייו: לורנץ מיצלר דירג אותו כשווה במעלה ליוהאן סבסטיאן באך.
יצירותיו החשובות ביותר הן: ארבעה קונצ'רטי גרוסי, סינפוניות רבות, קונצ'רטו לאבוב ד'אמורה, אופרות ואורטוריות: "נרקיסוס", "ואלריה", "ארטמיסיה" ו"אוריון"; שנים-עשר מחזורי קנטטות שלמים וכן קנטטות לטקסטים חילוניים.
מוריס אנדרה ביצע קונצ'רטו של שטלצל ברה מז'ור לחצוצרה, כלי מיתר וקונטינואו.
ספרו "אמנות הרצ'יטטיב" (Abhandlung vom Recitativ), שנכתב ב-1739, יצא לאור רק ב-1962.
ראו גם

Bist du bei mir: האריה של שטלצל הועתקה על ידי יוהאן סבסטיאן באך באחד מספרי התווים שלו לאנה מגדלנה באך.
גבעות מטאוריט

| --- | --- |
אין תמונה חופשית
 מידע כללי
 גובה:  1,737 מ' 
 מיקום:  אזור הברית האנטארקטית,
 רכס הרים:  הרי דרווין 
 קואורדינטות:  79°40′00″S 155°36′00″E﻿ / ﻿79.6667°S 155.6°E﻿ / -79.6667; 155.6
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות מטאוריט(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות מטאוריט
 
גבעות מטאוריט (באנגלית: Meteorite Hills) הם קבוצת גבעות המהווה את החלק המערבי של הרי דרווין שבאנטארקטיקה.
אורך שרשרת הגבעות 20 קילומטרים.
הגבעות ממוקמות בין ראשי קרחון דרווין וקרחון הת'רטון.
הגבעות הן בגובה 1,737 מטרים מעל פני הים.
היסטוריה > מקור השם

שמן של הגבעות הוצע על ידי ג'ון או. אנרסטאד (John O. Annexstad), שהיה חבר קבוצת מחקר המטאוריטים במרכז החלל ג'ונסון, ביוסטון בטקסס שבארצות הברית, וזאת על שם קבוצת מחקר המטאוריטים באנטארקטיקה (Antarctic Search for Meteorites) שחקרה את האזור בראשון ויליאם א. קאסידי ( William A. Cassidy) מהאוניברסיטה של פיטסבורג, בעונת מחקר 1979–1978.
לקריאה נוספת

• Thomas H. Burbine, , P 73
• Cari Corrigan, , Smithsonian Institution, OCTOBER 2011, P 296
הערות שוליים

1 2 3 4  מידע גאוגרפי והיסטורי
↑  מידע גאוגרפי
| אתרים בהרי דרווין |
| --- | --- | --- |
| הרים | אליס • אש • פרידמן |  |
| רכסים ורמות | האסקל • טנטאקל • לינדסטרום • מידנייט • סמית' • קולוסיאום • קומיוניקיישן • קנט |  |
| גבעות | מטאוריט • ריצ'רדסון |  |
| מדרונות | אקסס |  |
| מצוקים | ג'אנקשן • דנקן • סלע טת'ר • קולוסאום |  |
| עמקים | אקסודוס • ארנת איילנד • גרנט • הייל • ולמן • מאצ'מור • מקקי • קוננט |  |
| מישורים | מישור ונטייג' |  |
| קרחונים | אוברטרן • אקסודוס • גרין • דרווין • הת'רטון • מקלירי |  |
| נונאטאקים | מייסון |  |
| מפלי קרח | סירקל • פרבל |  |
| קרקסים קרחוניים | קורל |  |
ג'אז (מתאבקת)

| --- | --- |

ג'אז, 2019
 לידה:  27 באוגוסט 1972  (בת 52) ניו אורלינס, לואיזיאנה, ארצות הברית
 שם במה:  ג'אז ג'סמין
 משקל:  68 ק"ג
 גובה:  1.63 מטר
 מקום מגורים:  לפאייט, לואיזיאנה, ארצות הברית
 לאום:  אמריקאי
 קריירה מקצוענית:  1998–הווה (כ־26 שנים)
 מאמנים:  רוד פרייס
 ליגות:  Impact Wrestling
קרלין דניז מור-בגנו (באנגלית: Carlene Denise Moore-Begnaud; נולדה ב-27 באוגוסט 1972) הידועה יותר בשם הבמה שלה, ג'אז היא מתאבקת אמריקאית, המופיעה בארגון ההיאבקות Impact Wrestling. היא מוכרת בעיקר בשל תקופותיה בארגוני ההיאבקות Extreme Championship Wrestling‏ (ECW) ו-World Wrestling Entertainment‏ (WWE), שבו הייתה פעמיים אלופת הנשים של ה-WWE. כמו כן, היא הופיעה בארגון ההיאבקות National Wrestling Alliance‏ (NWA), שבו החזיקה באליפות הנשים של NWA במשך למעלה מ-900 ימים.
ביוגרפיה

קרלין דניז מור-בגנו נולדה ב-27 באוגוסט 1972 בניו אורלינס, לואיזיאנה. בתקופתה בתיכון, קרלין שיחקה כדורסל. הייתה לה מלגת כדורסל בזמן שהייתה במכללה, לעומת זאת, פציעה בברך קטעה את המשך הקריירה שלה כשחקנית כדורסל ולאחר מכן היא נשרה מלימודי המכללה.
חיים אישיים

קרלין נשואה למתאבק רודני בגנו, הידוע יותר בשם הבמה שלו, רודני מאק. לשניים יש זוג תאומות בשם סאמר וסקיי אשר נולדו בנובמבר 2008.
ביולי 2016, קרלין הצטרפה לתובענה ייצוגית נגד ה-WWE שלפיה נטען כי נגרמו למתאבקים פציעות נוירולוגיות ארוכות טווח וכי החברה לא טיפלה בהם באופן שגרתי. התובענה הוגשה על ידי עורך הדין קונסטנטין קיירוס, שהיה מעורב במספר תביעות אחרות נגד ה-WWE. בספטמבר 2018, התיק נדחה על ידי שופטת מחוז ארצות הברית, ונסה לין בריאנט.
אליפויות והישגים

הישגים בארגון ההיאבקות Cauliflower Alley Club
פרס אשת ההיאבקות (2020)
הישגים בארגון ההיאבקות Downsouth Championship Wrestling – DCW
אליפות מדינת לואיזיאנה של DCW (פעם אחת)
הישגים בארגון ההיאבקות Heavy on Wrestling – HOW
אליפות הנשים של HOW (פעם אחת)
הישגים בארגון ההיאבקות National Wrestling Alliance – NWA
אליפות הנשים של NWA (פעם אחת)
הישגים בארגון ההיאבקות NWA Cyberspace
אליפות הנשים של NWA Cyberspace (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותה במקום ה-13 מתוך 50 המתאבקות הטובות ביותר לשנת 2012
הישגים בארגון ההיאבקות Southwest Wrestling Entertainment – SWE
אליפות הנשים של SWE (פעם אחת)
חברת היכל התהילה (2020)
הישגים בהיכל התהילה של ההיאבקות הטקסנית
חברת היכל התהילה (2012)
הישגים בארגון ההיאבקות Women Superstars Uncensored – WSU
אליפות הזוגות של WSU (פעם אחת)  - עם מרטי בל
חברת היכל התהילה (2010)
הישגים בארגון ההיאבקות Women's Extreme Wrestling – WEW
אליפות העולם של WEW (פעם אחת)
הישגים בארגון ההיאבקות World Wrestling Entertainment – WWE
אליפות הנשים של ה-WWF/E (פעמיים)
הערות שוליים

↑  מספר מתאבקים בתביעה נגד ה-WWE בגין פגיעות מוחיות ארוכות טווח
↑  שופטת המחוז דחתה את התיק העוסק במתאבקי עבר של ה-WWE
| אלופות הנשים של ה-WWE‏ (1956–2010) |
| --- | --- | --- |
| 1950 | הפביולס מולה |  |
| 1980 | וונדי ריכטר • ליילאני קאי • ולווט מקינטייר • סנסיישונאל שרי • רוקין רובין |  |
| 1990 | אלנדרה בלייז • בול נקאנו • ברטה פיי • ג'קלין • סייבל • דברה • אייבורי • דה קאט |  |
| 2000 | הרווינה • סטפני מקמהן-הלמסלי • ליטה • צ'יינה • טריש סטרטוס • ג'אז • מולי הולי • ויקטוריה • גייל קים • מיקי ג'יימס • מלינה • קנדיס מישל • בת' פיניקס • מישל מק'קול |  |
| 2010 | ליילה |  |
גבעות טרנר (אנטארקטיקה)

ערך זה עוסק בגבעות באנטארקטיקה. אם התכוונתם לאוסטרליה המערבית, ראו .
| --- | --- |
אין תמונה חופשית
 מידע כללי
 גובה:  2,004 מ' 
 מיקום:  אזור הברית האנטארקטית,
 רכס הרים:  רכס מילר 
 קואורדינטות:  82°58′00″S 156°18′00″E﻿ / ﻿82.9667°S 156.3°E﻿ / -82.9667; 156.3
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות טרנר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות טרנר
 
גבעות טרנר (באנגלית: Turner Hills) היא קבוצת גבעות בארץ אואטס, שבאנטארקטיקה.
הגבעות ממוקמות בין קרחון אסטרו וקרחון נמרוד, בצפון-מערב רכס מילר.
גובהן של הגבעות 2,004 מטרים מעל פני הים.
היסטוריה > גילוי ומיפוי הגבעות

הגבעות מופו על ידי הסקר הגאולוגי של ארצות הברית, בהתבסס על סקרים טלורומטריים ועל תצלומי אוויר שצולמו על ידי צי ארצות הברית בין השנים 1960–1962.
היסטוריה > מקור השם

שמן של הגבעות ניתן להן על ידי הוועדה המייעצת לשמות אנטארקטיים.
הגבעות נקראות על שמו של דוקטור מורט ד. טרנר (Mort D. Turner) מהקרן הלאומית למדע של ארצות הברית. טרנר היה מנהל התוכנית לחקר מדעי הקוטב מאז שנת 1959. טרנר חקר את הגאולוגיה של העמקים היבשים מקמרודו בין השנים 1959–1960, ובשנים שלאחר מכן שימש כנציג תוכנית המחקר האנטארקטית של ארצות הברית באנטארקטיקה.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6  מידע גאוגרפי והיסטורי
↑  מידע גאוגרפי
גבעות מאייר

| --- | --- |
אין תמונה חופשית
 מידע כללי
 על שם:  תוביאס מאייר 
 מיקום:  אזור הברית האנטארקטית,
 קואורדינטות:  69°33′S 67°12′W﻿ / ﻿69.55°S 67.2°W﻿ / -69.55; -67.2
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהגבעות מאייר(למפת חצי האי האנטארקטי רגילה) בסיס חנרל ברנרדו אוהיגינס ריקלמהגבעות מאייר(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות מאייר(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיגבעות מאייר
 
גבעות מאייר (באנגלית: Mayer Hills) הם גבעות נמוכות, המכוסות ברובן קרח בארץ פאלמר, בחצי האי האנטארקטי, שבאנטארקטיקה.
שיא גובהן של הגבעות - 900 מטרים מעל פני הים.
הגבעות ממוקמות מדרום להדום הקרח פרוסטר, בין קרחון פרוספקט והר לאו.
היסטוריה > גילוי ומיפוי הגבעות

הגבעות נסקרו לראשונה באופן גס מהקרקע על ידי המשלחת הבריטית אל ארץ גרהאם, אשר חקרה את האזור בעונת המחקר (הקיץ האוסטרלי) 1936–1937.
הגבעות נסקרו בשנית על ידי סקר שטחי חסות איי פוקלנד בשנת 1958.
היסטוריה > מקור השם

שמן של הגבעות ניתן להן על ידי הוועדה המייעצת לשמות אנטארקטיים של בריטניה.
הגבעות נקראו על שמו של יוהאן טוביאס מאייר, מתמטיקאי ו אסטרונום גרמני שהתפרסם בתקופתו בזכות מחקריו על תנועת הירח וטבלאות נתוני המיקומים הירחיים המדויקות שחישב על בסיס מחקרים אלה. בטרם הייתה למכשיר הכרונומטר תפוצה רחבה, הטבלאות הירחיות של מאייר הן שהפכו את תהליך הניווט האסטרונומי בים למעשי (בעזרת שיטת המרחק הירחי), ולפיכך הייתה להן השפעה מרחיקה לכת על יכולת ההתמצאות של ימאים באוקיינוס.
טבלאותיו פורסמו על ידי האדמירליות הבריטית בשנת 1775.
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6 7 8 9 10  מידע גאוגרפי והיסטורי
ג'ורג' סנסקי

| --- | --- |

סנסקי בשנת 1948
 לידה:  4 באפריל 1922 מהנוי, פנסילבניה, ארצות הברית
 פטירה:  25 ביוני 2001 (בגיל 79) קייפ מיי, ניו ג'רזי, ארצות הברית
 עמדה:  רכז
 גובה:  1.88 מטרים
 מכללה:  אוניברסיטת סנט ג'וזף
 קבוצות כשחקן
 1945–1946 1946–1954:  פילדלפיה ספאס פילדלפיה ווריורס
 הישגים כשחקן
 זכייה באליפות ה-BAA‏ (1947)
 קבוצות כמאמן
 1955–1958:  פילדלפיה ווריורס
 הישגים כמאמן
 זכייה באליפות ה-NBA‏ (1956)
ג'ורג' לורנס סנסקי (באנגלית: George Lawrence Senesky;‏ 4 באפריל 1922 – 25 ביוני 2001) היה כדורסלן ומאמן כדורסל אמריקאי, אשר שיחק עבור פילדלפיה ווריורס מליגת ה-NBA בין השנים 1946–1954, ואימן אותה בין השנים 1955–1958. בעונת 1947 זכה באליפות ה-BAA כשחקן פילדלפיה, ובעונת 1956 זכה באליפות ה-NBA כמאמנה.
קריירת משחק

סנסקי נולד בעיר מהנוי שבפנסילבניה, ובין השנים 1939–1943 למד באוניברסיטת סנט ג'וזף אשר בפילדלפיה הסמוכה. בעונתו האחרונה בקבוצת הכדורסל של סנט ג'וזף היה הקלעי המצטיין של כל ליגת המכללות הבכירה, עם ממוצע של 23.4 נקודות למשחק.
עם סיום לימודיו התגייס לחיל האוויר של ארצות הברית, ולאחר שנה אחת פתח את קריירת המשחק המקצועית שלו בקבוצת "פילדלפיה ספאס" מ"ליגת הכדורסל האמריקאית".
בשנת 1946 הצטרף לפילדלפיה ווריורס, לקראת עונת הבכורה של ליגת ה-BAA (אשר הפכה בהמשך לליגת ה-NBA). באותה עונה קלע סנסקי 6.3 נקודות בממוצע למשחק, וסייע לקבוצתו לזכות באליפות הליגה. לאורך סדרת הגמר מול שיקגו סטאגס היה הקלעי השני של הווריורס (אחרי ג'ו פולקס) עם 11.4 נקודות למשחק, כולל שיא קריירה של 24 נקודות במשחק הרביעי. בסיום עונת 1953/1954, לאחר 8 עונות בפילדלפיה, פרש סנסקי ממשחק עם ממוצעים של 7.2 נקודות, 3.5 ריבאונדים ו-3.2 אסיסטים למשחק.
קריירת אימון

בשנת 1955 מונה סנסקי למאמן הראשי של הווריורס, במקומו של אדי גוטליב. את עונת 1955/1956 סיימה פילדלפיה עם המאזן הטוב בליגה, הודות ליכולת טובה של שחקניה פול אריזין וניל ג'ונסטון, ובפלייאוף גברה על סירקיוז נשיונלס ופורט ויין פיסטונס בדרך לזכייתה השנייה בתואר האליפות. בשתי העונות הבאות רשמו הווריורס מאזן ניצחונות חיובי, אך לא הצליחו להעפיל שוב לגמר ה-NBA. בסיום עונת 1957/1958 עזב סנסקי את הקבוצה, ומאז לא שב לאמן.
ב-25 ביוני 2001 נפטר סנסקי כתוצאה ממחלת הסרטן, בגיל 79.
הערות שוליים

↑  סטטיסטיקות סדרת הגמר 1947, באתר basketball-reference.com
↑  סטטיסטיקות המשחק של סנסקי ב-NBA, באתר basketball-reference.com
↑  סטטיסטיקות האימון של סנסקי ב-NBA, באתר basketball-reference.com
↑  ההודעה על פטירתו של סנסקי, באתר הניו יורק טיימס, 29 ביוני 2001
גארי פאליסטר

גארי אנדרו פאליסטר (באנגלית: Gary Andrew Pallister; נולד ב-30 ביוני 1965) הוא כדורגלן עבר אנגלי ששיחק בעמדת הבלם, וכיום פרשן ספורט.
פאליסטר שיחק לאורך מרבית הקריירה במדיה של מנצ'סטר יונייטד, וזכה עמה בתארים רבים ובהם גביע אירופה למחזיקות גביע, ארבע אליפויות אנגליה ושלושה גביעים. לזכותו של פאליסטר 22 הופעות במדי נבחרת אנגליה.
קריירת משחק > מידלסברו

פאליסטר החל את הקריירה בקבוצת הנוער של בילינגהאם טאון. ב-1984, כשהיה בן 19, הצטרף לקבוצה אותה אהד מילדותו, מידלסברו. בתחילת עונת 1985/1986 הושאל לדרלינגטון מהליגה השלישית וערך במדיה שבע הופעות, אך בהמשך העונה חזר למידלסברו, ששיחקה אז בליגת המשנה. המאמן ברוס ריוק, שהגיע במהלך העונה, העניק לפאליסטר מקום משמעותי בסגל הקבוצה, והוא סיים את העונה עם 28 הופעות, אך הקבוצה שהייתה שקועה אז בחובות כלכליים כבדים לא הצליחה לשרוד ונשרה לליגה השלישית. כבר בעונה הבאה שמר פאליסטר על מקום קבוע בהרכב, רשם 44 הופעות וכבש שער אחד לזכות הקבוצה של ריוק, שהצליחה על אף המצב הכלכלי להעפיל מהמקום השני בחזרה לליגת המשנה. בעונת 1987/1988 רשמה מידלסברו עליית ליגה שנייה ברציפות והעפילה לליגה הבכירה, לאחר שסיימה שלישית בליגה אך גברה על ברדפורד סיטי ועל צ'לסי בפלייאוף ההעפלה. פאליסטר שוב רשם 44 הופעות ליגה, והוסיף שלושה שערים בדרכה של הקבוצה לליגה הראשונה. פאליסטר הפגין יכולת גבוהה ואף רשם הישג מרשים כאשר הספיק לשחק בשורות נבחרת אנגליה עוד בטרם רשם הופעה אחת בליגה הבכירה.
עונת 1988/1989 הייתה הראשונה של פאליסטר בליגה הבכירה. הוא החמיץ רק משחק ליגה אחד באותה העונה, אך לאחר ההצלחות בעונות החולפות, הסתיימה עונה זו במפח נפש ובירידה לליגת המשנה לאחר עונה אחת בלבד. מידלסברו ירדה למקום ה-18, המוביל לירידת ליגה, במחזור הנעילה, כשבאמתחתה נקודה פחות מאסטון וילה שניצלה מירידה. פאליסטר ביסס את מעמדו כאחד משחקני ההגנה הבולטים באנגליה, אך פתח את העונה הבאה עם מידלסברו בליגת המשנה, ואף הספיק לערוך שלוש הופעות ליגה בטרם נרכש על ידי מנצ'סטר יונייטד ב-29 באוגוסט 1989, תמורת כ-2.3 מיליון ליש"ט.
קריירת משחק > מנצ'סטר יונייטד

העברתו של פאליסטר למנצ'סטר שברה את שיא ההעברות לשחקן הגנה באנגליה, וכן את שיא ההעברות בין שני מועדונים בריטיים. כמו כן, הייתה זו ההעברה השנייה בגובהה למועדון אנגלי, אחרי העברתו של איאן ראש לליברפול עונה קודם לכן. פאליסטר הצדיק את ההשקעה כאשר השתלב היטב בחוליית ההגנה של אלכס פרגוסון. זכור במיוחד שיתוף הפעולה שלו במרכז ההגנה עם סטיב ברוס, שהיה לאחד משיתופי הפעולה ההגנתיים המוצלחים בתולדות המועדון. פאליסטר כבש את שער הבכורה שלו ב-12 בנובמבר 1989, בניצחון 0–1 על נוטינגהאם פורסט. כבר באותה העונה, על אף יכולת פושרת בליגה שהובילה את הקבוצה למקום ה-13 בלבד, זכה פאליסטר עם קבוצתו בגביע ה-FA, לאחר ניצחון במשחק גמר חוזר על קריסטל פאלאס בתוצאה 0–1 (שוויון 3-3 במשחק הגמר הראשון, לאחר הארכה). עונה לאחר מכן חזרה מנצ'סטר לחלק העליון של הטבלה וסיימה שישית בליגה, ובמקביל השיגה זכייה ראשונה בגביע אירופה למחזיקות גביע. פאליסטר סיים את המפעל עם שער אחד (בשלב שמינית הגמר מול רקסהאם הוולשית) ופתח בהרכב קבוצתו בניצחון 1–2 על ברצלונה בגמר המפעל. עונה לאחר מכן פתח פאליסטר בהרכב יונייטד לניצחון 0–1 על הכוכב האדום בלגרד במשחק הסופר קאפ האירופי, וסייע ליונייטד לסיים כסגנית האלופה עם ארבעים הופעות ליגה. הופעותיו הדומיננטיות של פאליסטר באותה העונה זיכו אותו בתואר כדורגלן השנה בליגה האנגלית מטעם התאחדות הכדורגלנים האנגלית. בעונת 1992/1993 בפרמייר ליג המתחדשת זכה פאליסטר בתואר האליפות הראשון בקריירה שלו, כאשר שותף בכל 42 משחקי הליגה של מנצ'סטר יונייטד, שזכתה בתואר בפער עשר נקודות מאסטון וילה. עונה לאחר מכן הגדילה יונייטד לעשות וזכתה בדאבל, כאשר פאליסטר פותח בהרכב בניצחון המרשים 0–4 על צ'לסי בגמר הגביע. היציבות של פאליסטר הייתה לגורם מכריע בהצלחתה של היונייטד באותן השנים, שכן בין 1992 ל-1995 החמיץ פאליסטר משחק ליגה אחד בלבד.
שיתוף הפעולה ההגנתי בין פאליסטר לברוס המשיך עד לתום עונת 1995/1996, בה זכתה מנצ'סטר בדאבל נוסף. עונה לאחר מכן זכה פאליסטר באליפות רביעית בחמש עונות עם היונייטד, כאשר הוא משתף פעולה במרכז ההגנה לסירוגין עם דייוויד מיי ועם רוני יונסן. ב-19 באפריל 1997, בשלהי אותה העונה, כבש פאליסטר צמד לרשתה של ליברפול באצטדיון אנפילד בדרך לניצחון 1–3, באחד מהמשחקים המרכזיים של אותה העונה, ומשחק שהפך למשחק מפתח בזכייתה של הקבוצה באליפות. היו אלו שעריו האחרונים במדי המועדון. עונת 1997/1998 הייתה התשיעית והאחרונה של פאליסטר במנצ'סטר, והוא סיים את דרכו במועדון בגיל 33, כאשר לזכותו 317 הופעות ליגה בהן כבש 12 שערים. כמו כן, זכותו של פאליסטר מגוון הצלחות עם המועדון. במדי היונייטד זכה פאליסטר בגביע אירופה למחזיקות, סופר קאפ אירופי, ארבע אליפויות ושלוש סגנויות, שלושה גביעים, זכייה אחת בגביע הפוטבול ליג וחמש זכיות במגן הצדקה.
קריירת משחק > חזרה למידלסברו

לקראת עונת 1998/1999 רכשה מנצ'סטר יונייטד את הבלם יאפ סטאם מפ.ס.וו. איינדהובן, ופאליסטר בן ה-33 נמכר חזרה למידלסברו בסכום של כ-2.5 מיליון ליש"ט, כ-200 אלף ליש"ט יותר מהסכום בו נרכש על ידי היונייטד תשע שנים קודם לכן. את הקבוצה אימן אז בריאן רובסון, ששיחק עם פאליסטר במנצ'סטר עד לשנת 1994. תחת רובסון רשם פאליסטר 55 הופעות ליגה על פני שלוש עונות, וכבש שער בודד. ב-4 ביולי 2001, כחודש לאחר תום עונת 2000/2001 וכשלושה שבועות לאחר חתימתו של סטיב מקלארן כמחליפו של רובסון על הקווים, פרש פאליסטר ממשחק פעיל בגיל 36, לאחר סדרת פציעות שמנעה ממנו לשחק באופן סדיר.
קריירת משחק > נבחרת אנגליה

יכולתו הגבוהה של פאליסטר הצעיר במדי מידלסברו מליגת המשנה צדה את עיניו של מאמן נבחרת אנגליה, שזימן אותו לסגל הנבחרת. עוד בטרם ערך הופעה ראשונה בליגה הבכירה, ערך פאליסטר את הופעת הבכורה שלו במדי הנבחרת, ב-27 באפריל 1988, במשחק ידידות מול הונגריה. פאלסיטר פתח בשורות האנגלים במשחק שהסתיים בשוויון 0-0. לאחר שערך שתי הופעות בנבחרת כשחקנה של מידלסברו, לא זומן עוד לנבחרת עד לפברואר 1991, תחת המאמן גרהאם טיילור.
על אף ששיחק לאורך שנים במנצ'סטר יונייטד כאשר זו הייתה דומיננטית בכדורגל האנגלית, והפגין יציבות ויכולת גבוהה, לא זכה פאליסטר לדקות מרובות במדי הנבחרת. הוא מעולם לא זומן לטורניר גמר של אליפות אירופה או של המונדיאל, וסיים את הקריירה הבינלאומית שלו ב-1996 עם 22 הופעות בלבד במדי הנבחרת, מתוכן שבע בלבד במשחקים רשמיים (טורנירי מוקדמות).
תארים

גביע אירופה למחזיקות גביע: 1990/1991
אליפות אנגליה (4): 1992/1993, 1993/1994, 1995/1996, 1996/1997
הגביע האנגלי (3): 1989/1990, 1993/1994, 1995/1996
גביע הפוטבול ליג: 1991/1992
הסופר קאפ האירופי: 1991
מגן הצדקה (5): 1990 (משותף), 1993, 1994, 1996, 1997
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים |
| --- | --- | --- | --- | --- |
| 1985/1986 | דרלינגטון | אנגליה הליגה האנגלית השלישית | 7 | 0 |
| 1985/1986 | מידלסברו | אנגליה ליגת המשנה האנגלית | 28 | 0 |
| 1986/1987 | מידלסברו | אנגליה הליגה האנגלית השלישית | 44 | 1 |
| 1987/1988 | מידלסברו | אנגליה ליגת המשנה האנגלית | 44 | 3 |
| 1988/1989 | מידלסברו | אנגליה ליגת העל האנגלית | 37 | 1 |
| 1989/1990 | מידלסברו | אנגליה ליגת המשנה האנגלית | 3 | 0 |
| 1989/1990 | מנצ'סטר יונייטד | אנגליה ליגת העל האנגלית | 35 | 3 |
| 1990/1991 | מנצ'סטר יונייטד | אנגליה ליגת העל האנגלית | 36 | 0 |
| 1991/1992 | מנצ'סטר יונייטד | אנגליה ליגת העל האנגלית | 40 | 1 |
| 1992/1993 | מנצ'סטר יונייטד | אנגליה פרמייר ליג | 42 | 1 |
| 1993/1994 | מנצ'סטר יונייטד | אנגליה פרמייר ליג | 41 | 1 |
| 1994/1995 | מנצ'סטר יונייטד | אנגליה פרמייר ליג | 42 | 2 |
| 1995/1996 | מנצ'סטר יונייטד | אנגליה פרמייר ליג | 21 | 1 |
| 1996/1997 | מנצ'סטר יונייטד | אנגליה פרמייר ליג | 27 | 3 |
| 1997/1998 | מנצ'סטר יונייטד | אנגליה פרמייר ליג | 33 | 0 |
| 1998/1999 | מידלסברו | אנגליה פרמייר ליג | 26 | 0 |
| 1999/2000 | מידלסברו | אנגליה פרמייר ליג | 21 | 1 |
| 2000/2001 | מידלסברו | אנגליה פרמייר ליג | 8 | 0 |
| סך הכל קריירה | סך הכל קריירה | סך הכל קריירה | 535 | 18 |
סטטיסטיקות > נבחרת לאומית

| נבחרת אנגליה> שנה | נבחרת אנגליה> הופעות | נבחרת אנגליה> שערים |
| --- | --- | --- |
| 1988 | 2 | 0 |
| 1991 | 3 | 0 |
| 1993 | 7 | 0 |
| 1994 | 3 | 0 |
| 1995 | 5 | 0 |
| 1996 | 2 | 0 |
| סה"כ | 22 | 0 |
ג'ורג' סמית'

| --- | --- |

 לידה:  10 במאי 1930 (בן 94) וייט פליינס, ארצות הברית 
 ענף מדעי:  פיזיקה
 מקום מגורים:  ארצות הברית
 מקום לימודים:  אוניברסיטת פנסילבניה (1955)  אוניברסיטת שיקגו (1959) 
 מוסדות:  מעבדות נוקיה בל 
 פרסים והוקרה:  פרס נובל לפיזיקה (2009)  פרס לזכר מוריס ליבמן (1974)  מדליית אדווין ה. לנד (2001)  פרס צ'ארלס סטארק דרייפר (2006)  מדליית סטיוארט באלנטין (1973)  היכל התהילה הלאומי לממציאים (2006)  פרס המלכה אליזבת להנדסה (2017) 
 תרומות עיקריות
 היה שותף בפיתוח ה-CCD
 
ג'ורג' אלווד סמית' (באנגלית: George Elwood Smith; נולד ב-10 במאי 1930) הוא פיזיקאי אמריקאי, זוכה פרס נובל לפיזיקה לשנת 2009 על פיתוח ה-CCD וזוכה פרס המלכה אליזבת להנדסה לשנת 2017.
סמית' נולד בווייט פליינס שבניו יורק. את שירותו הצבאי עשה בצי האמריקאי. את התואר הראשון הוא קיבל בשנת 1955 מאוניברסיטת פנסילבניה ואת הדוקטורט קיבל בשנת 1959 מאוניברסיטת שיקגו. משנת 1959 ועד פרישתו בשנת 1986 עבד במעבדות בל בניו ג'רזי, שם הוא עמד בראש המחקר של התקני לייזר מוליכים למחצה.
במהלך הקריירה שלו הגה פטנטים רבים, הבולט בהם הוא התקן ה-VLSI.
בשנת 1969 הגה ביחד עם וילארד בויל את ה-CCD, הם זכו על המצאה זו בפרס נובל לפיזיקה לשנת 2009.
כיום הוא מתגורר עם אשתו ג'נט בניו ג'רזי.
ראו גם

וילארד בויל
הערות שוליים

↑  http://www.nobelprize.org/nobel_prizes/physics/laureates/2009/index.html
| זוכי פרס נובל לפיזיקה |
| --- | --- | --- |
| 1901‏-1925 | רנטגן (1901) • לורנץ, זימן (1902) • בקרל, פ' קירי, מ' קירי (1903) • ריילי (1904) • לנארד (1905) • תומסון (1906) • מייקלסון (1907) • ליפמן (1908) • מרקוני, בראון (1909) • ואלס (1910) • וין (1911) • דאלן (1912) • אונס (1913) • לאואה (1914) • ה' בראג, ל' בראג (1915) • לא חולק (1916) • ברקלה (1917) • פלאנק (1918) • שטארק (1919) • גיום (1920) • איינשטיין (1921) • בוהר (1922) • מיליקן (1923) • סיגבאן (1924) • פרנק, הרץ (1925) |  |
| 1926‏-1950 | פרן (1926) • קומפטון, וילסון (1927) • ריצ'רדסון (1928) • ברויי (1929) • רמאן (1930) • לא חולק (1931) • הייזנברג (1932) • שרדינגר, דיראק (1933) • לא חולק (1934) • צ'דוויק (1935) • הס, אנדרסון (1936) • דייוויסון, תומסון (1937) • פרמי (1938) • לורנס (1939) • לא חולק (1942–1940) • שטרן (1943) • רבי (1944) • פאולי (1945) • ברידג'מן (1946) • אפלטון (1947) • בלקט (1948) • יוקאווה (1949) • פאוול (1950) |  |
| 1951‏-1975 | קוקרופט, וולטון (1951) • בלוך, פרסל (1952) • זרניקה (1953) • בורן, בותה (1954) • לם, קוש (1955) • שוקלי, ברדין, בראטיין (1956) • יאנג, לי (1957) • צ'רנקוב, פרנק, תם (1958) • סגרה, צ'מברלין (1959) • גלייזר (1960) • הופסטדטר, מסבאואר (1961) • לנדאו (1962) • ויגנר, גופרט-מאייר, ינסן (1963) • טאונס, באסוב, פרוכורוב (1964) • טומונאגה, שווינגר, פיינמן (1965) • קסטלר (1966) • בתה (1967) • אלוורז (1968) • גל-מאן (1969) • אלפוון, נל (1970) • גאבור (1971) • ברדין, קופר, שריפר (1972) • אסאקי, גיאור, ג'וזפסון (1973) • רייל, יואיש (1974) • בוהר, מוטלסון, ריינווטר (1975) |  |
| 1976‏-2000 | ריכטר, טינג (1976) • אנדרסון, מוט, ולק (1977) • קפיצה, פנזיאס, וילסון (1978) • גלאשו, סלאם, ויינברג (1979) • קרונין, פיץ' (1980) • בלומברגן, שולוב, סיגבאן (1981) • וילסון (1982) • צ'נדארסקאר, פולר (1983) • רוביה, מיר (1984) • קליצינג (1985) • רוסקה, ביניג, רורר (1986) • בדנורץ, מילר (1987) • לדרמן, שוורץ, שטיינברג (1988) • רמזי, דמלט, פאול (1989) • פרידמן, קנדול, טיילור (1990) • דה-זֶ'ן (1991) • שרפק (1992) • האלס, טיילור (1993) • ברוקהאוז, שול (1994) • פרל, ריינס (1995) • לי, אושרוף, ריצ'רדסון (1996) • צ'ו, טנוג'י, פיליפס (1997) • לפלין, שטורמר, צוי (1998) • 'ט הופט, פלטמן (1999) • אלפרוב, קרמר, קילבי (2000) |  |
| 2001-היום | קורנל, קטרלה, וימן (2001) • דייוויס, קושיבה, ג'אקוני (2002) • אבריקוסוב, גינזבורג, לגט (2003) • גרוס, פוליצר, וילצ'ק (2004) • גלאובר, הול, הנש (2005) • מאת'ר, סמוט (2006) • פר, גרינברג (2007) • נאמבו, קובאיאשי, מסקאווה (2008) • קאו, בויל, סמית' (2009) • גיים, נובסלוב (2010) • פרלמוטר, שמידט, ריס (2011) • הרוש, וינלנד (2012) • אנגלר, היגס (2013) • אמאנו, אקסאקי, נקמורה (2014) • קג'יטה, מקדונלד (2015)  •  ת'אולס, הולדיין, קוסטרליץ (2016) •  וייס, בריש, ת'ורן (2017) •  אשקין, מורו, סטריקלנד (2018) • קלו, מאיור, פיבלס (2019) • פנרוז, גז, גנצל (2020) • מנבה, האסלמן, פאריזי (2021) • אספה, קלאוזר, ציילינגר (2022) • אגוסטיני, קראוס, ל'ווילייה (2023)  • ג'ון ג'וזף הופפילד, ג'פרי הינטון (2024) |  |
| --- | --- |
בקרת זהויות :  GND: 139419039  ISNI: 0000 0000 7165 6358  NKC: ntk2017963033  PIC: 386838  SNAC: w6dk91kv  VIAF: 101161274   WorldCat (עם VIAF): 101161274
ג'ורג' סמית' (אשורולוג)

| --- | --- |

 לידה:  26 במרץ 1840 צ'לסי, הממלכה המאוחדת של בריטניה הגדולה ואירלנד 
 פטירה:  19 באוגוסט 1876 (בגיל 36) חלב, סוריה 
 ענף מדעי:  אשורולוגיה 
 מוסדות:  המוזיאון הבריטי 
 
ג'ורג' סמית' (באנגלית: George Smith;‏ 26 במרץ 1840 – 19 באוגוסט 1876) היה אשורולוג בריטי חלוצי, הראשון שפיענח סיפור מבול מסופוטמי קדום – סיפור אותנפישתים מתוך האפוס עלילות גילגמש.